messages: Analüüsi uudislugu ning kirjuta sellele üks või kaks lauset kokkuvõtteks. Vasta üksnes eesti keeles!
  
  Tekst:
  
  Seni on osariigid üritanud koroonaviirusega iseseisvalt võidelda, konkureerides teineteisega varustuse pärast ja luues oma testimisi ja teavituskampaaniaid. Raha hulk on aga piiratud, mistõttu on kohalikud poliitikud ja rahvatervise eksperdid hakanud aina rohkem nõudma, et valge maja pakuks viirusega võitlemiseks välja riikliku strateegia. Illinoi kuberner Gaby Britzker. Meil on vaja riiklikku koordineeritud strateegiat viiruse peatamiseks, see tähendab rohkem testimist ja varasemate kontaktide väljaselgitamist. See võib isegi tähendada üleriigilisi piiranguid, mida järgitakse igas osariigis. President Donald Trumpi hinnangul on aga administratsiooni töö olnud piisav. Me oleme kokku teinud 740 muudatust, et kõrvaldada piirangud, mis oleks aeglustanud meie võitlust Hiina viirusega sealhulgas kõrvaldanud tootmispiirangud, nii et meie suurepärased autotootjad saaksid valmistada rohkem kui 100000 hingamisaparaati. Võrreldes märtsi ja aprilliga, on USA praegu paremas olukorras. Haiglatel on piisavalt hingamisaparaate ja arstidel rohkem kogemust, samuti on oluliselt suurenenud testimisvõimekus. Samas jätkub nakatumiste kasv eriti osariikides, mille piirangud olid esialgu lõdvemad. Näiteks Floridas lisandus viimase ööpäevaga 14000 nakatunut ja haiglatel pole piisavalt voodikohti Maiami haiglaarst. Nicolas Namias. Me oleme jõudmas olukorda, kus haigla on patsientidest umbes ei suuda neid vastu võtta ja nad on üksteise hunnikus. EMOs mitu osariiki on pidanud uuesti kehtestama erinevaid piiranguid, kuigi majandus pole veel kaugeltki mitte taastunud ja töötuse määr püsib 11 protsendi ümber. Järgnevate nädalate jooksul üritab kongress jõuda kokkuleppele tõenäoliselt viimases abipaketis mis võib tähendada teatud ameeriklaste ka veel üht kodanikupalka. Poliitikud peavad aga tegutsema kiiresti, sest juuli lõpus algab kongressil kuuajaline puhkus. USA senati vabariiklaste juht Mitch McConnell. See ei saa olema kolme triljoni dollari suurune vasaktiiva soov unelm, mille esindajate koda mõni nädal tagasi vastu võttis ja millel põhimõtteliselt puudub suhe reaalsusega. Samal ajal kui majanduse seis on jätkuvalt ebakindel, naudivad USA aktsiaturud ajaloolist taassündi. Seda eelkõige tänu föderaalreservile, mis on nendesse süstinud triljoneid dollareid. Peamiselt on sellest kasu saanud investeerimispangad. Näiteks teatas nädala keskel Goldman Saks, et nende teise kvartali puhas kasum kasvas kaks protsenti 2,25 miljardi dollarini. Rahvusringhäälingu raadiouudistele Maria-Ann Rohemäe Washington.
messages: user
messages: USA-s on hüppeliselt tõusnud koroonaviirusesse nakatunute arv. Kohalikud poliitikud ootavad aina rohkem valitsuse abi ja mõned neist nõuavad üleriigilisi piiranguid.
messages: assistant